钦定古今图书集成/理学汇编/学行典/第210卷 > 徐良宇
## 钦定古今图书集成/理学汇编/学行典/第210卷 > 徐良宇

按《西安县志》：“徐良宇，号体先，事父母至孝，每晨起必
衣冠问视卧榻前。母七旬患眼疾，越四年不视，每朝
舌䑛之，目一时复明，人异之，以为诚孝所感。母没，葬
城南九龙山寺之麓。居寺中，日诵佛经一卷，朝夕省
墓者三年馀。亲族中有贫无归者，悉为置衾棺，即窘
乏曲办之，弗恤也。至今有称道者。”